สน-เอสเธอร์ ต่างก็ปลื้ม เคมีเข้ากันแฟนคลับไทย-จีนรอชมใน เล่ห์เกมรัก (คลิป)
แม้ว่า สน-ยุกต์ ส่งไพศาล และ เอสเธอร์ สุปรีย์ลีลา เพิ่งจะโคจรมาพบกันครั้งแรกในละคร เล่ห์เกมรัก ทางพีพีทีวี ช่อง 36 แต่พระนางคู่นี้ก็เคมีเข้ากันสุดๆ ทำเอาแฟนคลับทั้งฝั่งไทยและจีนต่างก็เฝ้ารอคอยติดตามชม ทั้งนี้ สน เผยความรู้สึกว่า เรื่องนี้เป็นครั้งแรกที่มาเล่นคู่กับ เอสเธอร์ ครับ ต้องบอกเลยว่าน้องสาวคนนี้มืออาชีพมากๆ และเราทั้งคู่ใช้เวลาปรับตัวทำงานด้วยกันไม่นาน ก็สามารถทำงานด้วยกันได้ดีและเข้ากันได้ไม่ยาก อีกเรื่องคือต้องขอขอบคุณแฟนๆทั้งชาวไทยและจีน ที่รอคอยติดตามผลงาน และคอยให้กำลังใจ ชื่นชมผลงานของพวกเรา ทำให้มีกำลังใจ และอยากจะทำงานการแสดงออกมาให้ดีที่สุดครับด้านสาว เอสเธอร์ ก็เผยว่า ตอนแรกยอมรับว่าเกร็ง เพราะดูภายนอกพี่สนดูเข้าถึงยาก ไม่รู้จะเริ่มพูดคุยยังไง แต่พอเริ่มทำงานด้วยกันจริงๆก็รู้สึกสบายใจ ไม่ว่าจะเป็นตอนเข้าฉาก หรือในกองละคร พี่สนจะเป็นคนง่ายๆสบายๆ ที่เหลือคงเป็นเรื่องการทำการบ้านในบทบาทที่เราได้รับค่ะ ยังไงฝากแฟนๆ เป็นกำลังใจ และคอยติดตามพวกเราทั้งคู่ด้วยนะคะ ใครๆที่อยากรู้ว่าคู่นี้เคมีเขาลงตัวกันขนาดไหน ก็รอชมได้ในละคร เล่ห์เกมรัก ออนแอร์ตอนแรกวันพุธที่ 17 มิ.ย. เวลา 21.30 น. ทางพีพีทีวี ช่อง 36.>> อ่านเรื่องย่อนิยายทุกเรื่อง คลิกที่นี่ <<
แม้ว่า สน-ยุกต์ ส่งไพศาล และ เอสเธอร์ สุปรีย์ลีลา เพิ่งจะโคจรมาพบกันครั้งแรกในละคร เล่ห์เกมรัก ทางพีพีทีวี ช่อง 36 แต่พระนางคู่นี้ก็เคมีเข้ากันสุดๆ ทำเอาแฟนคลับทั้งฝั่งไทยและจีน
เล่ห์เกมรัก,นิยาย,สน ยุกต์,เอสเธอร์ สุปรีย์ลีลา,แฟนคลับ,เคมีเข้ากัน,พีพีทีวี,ละคร